[bookmark: _GoBack]Na osnovu člana 121. Zakona o visokom obrazovanju Kantona Sarajevo („Službene novine Kantona Sarajevo“, broj: 36/22 i 28/25) i člana 234. Statuta Univerziteta u Sarajevu, broj: 01-14-35-1/23 od 26. 7. 2023. godine, o usvajanju dinamičkog plana potreba Univerziteta u Sarajevu – Šumarskog fakulteta za raspisivanjem konkursa za izbor u zvanje u akademskoj 2025/26. godini br. 01/6-2698/25 od 11. 09. 2025. godine, Odluke Senata Univerziteta u Sarajevu, br. 01-10-79/25 od 26. 09. 2025. godine i saglasnosti Senata br: 01-16-51/26 od 30.09.2026.godine, Univerzitet u Sarajevu – Šumarski fakultet raspisuje
K O N K U R S
za izbor u akademsko zvanje
saradnik/ica u zvanje viši/a asistent/ica na naučnoj oblasti “Projektovanje i građenje u šumarstvu i hortikulturi”, 1 izvršilac, puno radno vrijeme (redni broj 2. Dinamičkog plana potreba za raspisivanje konkursa za izbor u studijskoj 2025/26. godini (Tabela 1.) koji je usvojen Odlukom br. 01-2698/25 od 11. 09. 2025. godine).
USLOVI:
Kandidati treba da ispunjavaju uslove iz člana 112. stav 2. tačka b) Zakona o visokom obrazovanju Kantona Sarajevo („Službene novine Kantona Sarajevo“, broj: 36/22 i 28/25) članova 224-228. Statuta Univerziteta u Sarajevu, broj: 01-14-35-1/23 od 26. 7. 2023. godine:
Viši asistent: završen drugi ciklus studija ili njegov ekvivalent s najmanje 300 ECTS, 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8.
Napomena: U skladu sa članom 176. Zakona o visokom obrazovanju („Službene novine Kantona Sarajevo“ broj: 36/22 i 28/25): „svi članovi akademskog osoblja koji su izabrani u akademsko zvanje prema odredbama zakona koji prestaje da važi stupanjem na snagu ovog zakona zadržavaju pravo da budu izabrani u isto ili više akademsko zvanje prema uslovima propisanim ranijim zakonom“, odnosno kandidati koji imaju izbor u naučno-nastavno zvanje prema ranije važećem zakonu („Službene novine Kantona Sarajevo“ broj 33/17, 35/20, 40/20, 39/21) mogu da budu izabrani u skladu sa uslovima propisanim članom 96. Zakona o visokom obrazovanju („Službene novine Kantona Sarajevo“ broj 33/17, 35/20, 40/20, 39/21): Viši asistent: stepen drugog ciklusa studija (magisterij) odnosno integrisani ciklus studija, proveden izborni period u zvanju asistenta.
Ukoliko se kandidati prijavljuju u skladu sa odredbom člana 176. Zakona o visokom obrazovanju Kantona Sarajevo („Službene novine Kantona Sarajevo“, broj: 36/22 i 28/25), obavezni su to u prijavi naznačiti.
Uz vlastoručno potpisanu prijavu na konkurs za izbor u akademsko zvanje, kandidati prilažu dokaze u skladu sa članom 235. Statuta Univerziteta u Sarajevu, broj: 01-14-35-1/23 od 26. 7. 2023. godine:
biografiju (CV) u štampanoj i elektronskoj formi
diplome o završenom I i II ciklusu studija sa dodatkom diplomi (original ili ovjerena fotokopija);
dokaz o provedenom izbornom periodu u zvanju asistenta (za kandidate koji se prijavljuju u skladu sa uslovima iz Zakona o visokom obrazovanju („Službene novine Kantona Sarajevo“ broj 33/17, 35/20, 40/20, 39/21) (original ili ovjerena fotokopija)
kandidati koji su u inostranstvu stekli diplomu, prilažu dokumentaciju kojom potvrđuju da je inostrana visokoškolska kvalifikacija priznata ili da je takav postupak u toku (original ili ovjerena fotokopija).
kandidati kojima diploma i dodatak diplomi još nisu izdati, dostavljaju uvjerenje o završenom ciklusu studija i uvjerenje o prepisu ocjena (original ili ovjerena fotokopija).
izvod iz matične knjige rođenih (original ili ovjerena kopija)
uvjerenje o državljanstvu (original ili ovjerena kopija, ne starije od 6 mjeseci)
Kandidati uz prijavu i obaveznu dokumentaciju mogu dostaviti i dodatnu dokumentaciju kao što su: Spisak objavljenih naučnih radova, projekata iz oblasti za koju se vrši izbor, objavljene naučne radove, dokumentaciju o doprinosu procesu internacionalizacije i društvenom doprinosu, podatke o nagradama ili priznanjima s odgovarajućom naučnom oblasti ukoliko ih kandidat posjeduje i sl.
Sa izabranim kandidatom/kinjom zaključit će se ugovor o radu sa punim radnim vremenom u skladu sa članom 132. stav 2. Zakona o visokom obrazovanju Kantona Sarajevo („Službene novine Kantona Sarajevo“, broj: 36/22 i 28/25) i članom 225. Statuta Univerziteta u Sarajevu, broj: 01-14-35-1/23 od 26. 7. 2023. godine.
Akademsko osoblje na visokoškolskoj ustanovi bira se na određeni izborni period, izuzev redovnog profesora u naučno-nastavnom zvanju, koji se bira u trajno zvanje.
Kandidati su obavezni u prijavi naznačiti akademsko zvanje i naučnu oblast za koju se prijavljuju.
Dokumenti se dostavljaju u originalu ili u ovjerenoj fotokopiji.
Konkurs ostaje otvoren 15 dana od dana objavljivanja.
Nepotpune i neblagovremene prijave neće se razmatrati.
Prijave se podnose lično ili putem pošte, na adresu:
Univerzitet u Sarajevu – Šumarski fakultet
Zagrebačka br.20
71000 SARAJEVO
Sa naznakom: „PRIJAVA NA KONKURS ZA IZBOR U AKADEMSKO ZVANJE NA NAUČNOJ OBLASTI PROJEKTOVANJE I GRAĐENJE U ŠUMARSTVU I HORTIKULTURI“
Kontakt osobe su: Delila Salihović (broj telefona: 033/812-490).
